
แนวทางการขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติ
ฉบับที่ 11 (พ.ศ. 2555 - 2559) ไปสู่การปฏิบัติในระดับจังหวัด


นางรัตนา  สัยยะนิฐี

การศึกษาเรื่อง “แนวทางการขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555 - 2559)  ไปสู่การปฏิบัติในระดับจังหวัด” มีวัตถุประสงค์เพื่อศึกษาการขับเคลื่อนแผน วิเคราะห์ผลการศึกษา และเสนอแนวทางการขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555 - 2559) ไปสู่การปฏิบัติในระดับจังหวัด วิธีการศึกษา เป็นการศึกษาจากเอกสาร และวิเคราะห์ผลจากการจัดประชุมเชิงปฏิบัติการเพื่อขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555 - 2559) ไปสู่การปฏิบัติใน 4 ภาค 76 จังหวัด ประชากรที่ศึกษาและการคัดเลือกผู้เข้าร่วมประชุมประกอบด้วย ผู้แทนส่วนราชการระดับจังหวัด 76 จังหวัด ๆ ละ 6 คน โดยให้ผู้เข้าร่วมประชุมสมัครใจเข้าร่วมประชุม ได้แก่ เจ้าหน้าที่สำนักงานเขตพื้นที่การศึกษา เจ้าหน้าที่สำนักงานสาธารณสุขจังหวัด เจ้าหน้าที่สำนักงานจังหวัด เจ้าหน้าที่สำนักงานพัฒนาชุมชนจังหวัด เจ้าหน้าที่สำนักงานแรงงานจังหวัด เจ้าหน้าที่สำนักงานจัดหางานจังหวัด เจ้าหน้าที่สำนักงานเกษตรและสหกรณ์จังหวัด เจ้าหน้าที่สำนักงานพัฒนาสังคมและความมั่นคงของมนุษย์จังหวัด และประธานคณะกรรมการกองทุนพัฒนาบทบาทสตรีจังหวัด จำนวนรวม 440 คน

เครื่องมือที่ใช้ในการศึกษา ใช้ตารางการวิเคราะห์ยุทธศาสตร์/แนวทาง จำแนกรายภาค/โครงการ/จังหวัด และการใช้แผนที่ใยแมงมุมประกอบการวิเคราะห์  ผลการศึกษามีดังนี้

การวิเคราะห์ยุทธศาสตร์แนวทางการขับเคลื่อนยุทธศาสตร์การพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555 - 2559) ประกอบด้วย 5 ยุทธศาสตร์ ดังนี้

ยุทธศาสตร์ที่ 1  
การเสริมสร้างเจตคติและการยอมรับด้านความเสมอภาคระหว่างหญิงชาย

ยุทธศาสตร์ที่ 2  
การพัฒนาศักยภาพและเพิ่มโอกาสทางเศรษฐกิจและสังคมของสตรีไทย

ยุทธศาสตร์ที่ 3
การพัฒนาสุขภาวะ คุณภาพชีวิตและเสริมสร้างความมั่นคงในชีวิต

ยุทธศาสตร์ที่ 4
การพัฒนาศักยภาพสตรีเพื่อเพิ่มโอกาสในการเข้าร่วมทางการเมือง การบริหารและการตัดสินใจในระดับต่าง ๆ

ยุทธศาสตร์ที่ 5 
การเสริมสร้างและพัฒนาศักยภาพกลไกและองค์กรสตรีทุกระดับ
1. ผลการวิเคราะห์การขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555 - 2559) มีการดำเนินงานทั้ง 5 ยุทธศาสตร์ 22 แนวทาง 

ผลการวิเคราะห์การขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 - 2559) พบว่า มีการดำเนินงานทั้ง 5 ยุทธศาสตร์ มีทั้งหมด 288 โครงการ 4 ภาค 76 จังหวัด โดยยุทธศาสตร์ที่มีการขับเคลื่อนฯ มากที่สุดคือ ยุทธศาสตร์ที่ 3 การพัฒนาสุขภาวะ คุณภาพชีวิตและเสริมสร้างความมั่นคงในชีวิต มีทั้งหมด.76.โครงการ ดำเนินการในภาคตะวันออกเฉียงเหนือและภาคใต้ จำนวน 20 โครงการ รองลงมาคือ ภาคกลางมีการดำเนินงานโครงการ 19 โครงการ และดำเนินการ
ในภาคเหนือ 17 โครงการ ยุทธศาสตร์ที่ 2 การพัฒนาศักยภาพและเพิ่มโอกาสทางเศรษฐกิจและสังคม
ของสตรีไทย พบว่า มีการดำเนินโครงการมากเป็นลำดับที่ 2 มีทั้งหมด 69 โครงการ มีการดำเนินงาน
ในภาคเหนือมากที่สุด จำนวน 26 โครงการ รองลงมาคือ ภาคกลาง และภาคตะวันออกเฉียงเหนือจำนวน 
17 โครงการ ยุทธศาสตร์ที่ 5 การเสริมสร้างและพัฒนาศักยภาพ กลไก และองค์กรสตรีทุกระดับ พบว่า 
มีการดำเนินงานเป็นลำดับที่ 3 ของแผนพัฒนาสตรี ฯ มีทั้งหมด 52.โครงการ มีการดำเนินการในภาคตะวันออกเฉียงเหนือ ภาคเหนือ และภาคกลาง ยุทธศาสตร์ที่ 4 พัฒนาศักยภาพสตรีเพื่อเพิ่มโอกาสในการเข้าร่วมทางการเมือง การบริหารและการตัดสินใจในระดับต่าง ๆ พบว่า ยุทธศาสตร์ที่ 4 เป็นยุทธศาสตร์ที่เป็นการขับเคลื่อนต่อเนื่องจากแผนพัฒนาสตรีฉบับที่แล้ว  ภาคเหนือมีการดำเนินงานมากที่สุด คือ มีจำนวน 22 โครงการ ขณะที่ภาคตะวันออกเฉียงเหนือและภาคกลางมีสัดส่วนจำนวนโครงการเท่า ๆ กัน คือ 10 โครงการ ยุทธศาสตร์ที่ 1 เสริมสร้างเจตคติและการยอมรับด้านการส่งเสริมความเสมอภาคหญิงชาย พบว่า 
เป็นยุทธศาสตร์ที่มีการดำเนินงานต่อเนื่องจากแผนพัฒนาสตรีฉบับที่แล้ว แม้ สค. จะกำหนดเป็นยุทธศาสตร์ที่ 1 แต่ยังมีการดำเนินงานน้อยที่สุด คือ มี 44 โครงการ มีการดำเนินการในภาคเหนือ ภาคตะวันออกเฉียงเหนือและภาคกลาง 
2. หลังการประชุมเชิงปฏิบัติการฯ หน่วยงานราชการในระดับพื้นที่มีการส่งโครงการ
ที่คาดว่าจะดำเนินการตามแผนพัฒนาสตรีฯ ครบทั้ง 76 จังหวัด แต่ สค..จะต้องมีการติดตามกำกับโครงการฯ ที่รายงานให้กับ สค. ว่าได้นำโครงการไปสู่การปฏิบัติมากน้อยเพียงใด
3. โครงการที่ดำเนินการในแต่ละยุทธศาสตร์ส่วนหนึ่งจะเป็นโครงการในลักษณะเดียวกัน เช่น 
ชื่อโครงการ วัตถุประสงค์ เป้าหมาย แผนงาน/กิจกรรม เหมือนกันแต่เป็นกระจายพื้นที่การทำงานต่างกันในลักษณะพื้นที่ (Area based) ยังไม่สะท้อนเชิงประเด็น (Issue based) มากนัก
ข้อเสนอแนะต่อแนวทางการขับเคลื่อนแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ.2555 – 2559)


สำนักงานกิจการสตรีและสถาบันครอบครัว..(สค.)


1) ควรส่งเสริมให้เกิดกลไกการติดตามผลการนำแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555 - 2559) ในระดับภาค/กลุ่มจังหวัด/ระดับจังหวัด โดยให้หน่วยงานในพื้นที่คือ สำนักงานพัฒนาสังคมและความมั่นคงของมนุษย์จังหวัด (พมจ.) เป็นกลไกระดับจังหวัดในการติดตามรายงานโครงการของแต่ละจังหวัดว่าได้ดำเนินงานแต่ละยุทธศาสตร์ตามกรอบเวลาที่กำหนด และบรรลุเป้าหมายมากน้อยเพียงใด

2) ควรทบทวนแผนพัฒนาสตรีฯ ที่กำหนดไว้ในแต่ละยุทธศาสตร์ แต่ละแนวทาง โดยเฉพาะ
บางแนวทางที่มีการดำเนินงานได้น้อยหรือไม่ได้มีการดำเนินงานเชิงรูปธรรมชัดเจน เช่น แนวทางสนับสนุน
และจัดการศึกษาวิจัยและสร้างองค์ความรู้ ซึ่งมีการกระจายในทุกยุทธศาสตร์ ฯ ควรนำมาวิเคราะห์และกำหนดทิศทาง แนวทางบูรณาการด้านการพัฒนาองค์ความรู้ด้านการพัฒนาสตรีที่เชื่อมโยงกับมิติการพัฒนาสตรีในพันธสัญญาและสมัชชาสตรีมาพิจารณาประกอบร่วมกัน

3) ควรกำหนดจุดเน้น น้ำหนัก จัดลำดับความสำคัญ 22 แนวทางในแผนพัฒนาสตรีในช่วงแผนพัฒนาเศรษฐกิจและสังคมแห่งชาติฉบับที่ 11 (พ.ศ.2555 - 2559) โดยเลือกประเด็นหลักๆ เน้นการทำโครงการเชิงคุณภาพมากกว่าการทำโครงการเชิงปริมาณ

4) การส่งเสริมให้ภาคียุทธศาสตร์หน่วยงานที่ทำงานด้านสตรีเข้ามามีส่วนร่วมในการขับเคลื่อนการทำงานตามแผนพัฒนาสตรีฯ ให้เป็นรูปธรรม ชัดเจน เช่น ขอความร่วมมือกับกระทรวงศึกษาธิการขับเคลื่อนประเด็นการให้ความรู้ความเข้าใจ การพัฒนาองค์ความรู้ใหม่ การวิจัยเพื่อพัฒนาสตรี

กระทรวงสาธารณสุข กรมพัฒนาชุมชน กรมส่งเสริมการปกครองท้องถิ่นกระทรวงมหาดไทย : ขับเคลื่อนยุทธศาสตร์ 1 – 4 รวมทั้งการสนับสนุนงบประมาณเชิงสมทบกับโครงการการพัฒนาสตรี ซึ่งบางโครงการอาจจะเป็นโครงการเดิมของหน่วยงานภาคียุทธศาสตร์อยู่แล้ว

กระทรวงการพัฒนาสังคมและความมั่นคงของมนุษย์ ควรดำเนินการในยุทธศาสตร์ที่ 5 
การเสริมสร้างและพัฒนาศักยภาพ กลไกและองค์กรสตรีทุกระดับและยุทธศาสตร์ที่ 4 พัฒนาศักยภาพสตรี 
เพื่อเพิ่มโอกาสในการเข้าร่วมทางการเมืองการบริหาร และการตัดสินใจในระดับต่างๆ และ สค. ควรมีโครงการนำร่องเพื่อทดลองกับบางพื้นที่ที่มีศักยภาพร่วมดำเนินการกับ สค. ในยุทธศาสตร์ที่ 5, 4 

5) การพัฒนาระบบการจัดการ จัดเก็บข้อมูลเพื่อให้เกิดเป็นระบบฐานข้อมูลเชิงสารสนเทศ 
เช่น ฐานข้อมูลจำแนกเพศ ฐานข้อมูลองค์กรสตรี ฐานข้อมูลผู้นำสตรีประเภทต่าง ๆ ฐานข้อมูลกองทุนสตรีประเภทต่าง ๆ บทเรียนการทำงานด้านสตรีที่สำคัญ ๆ ฐานข้อมูลความเสมอภาค ความไม่เท่าเทียมกัน

6) ควรมีแผนบูรณาการ การทำงานร่วมกันภายในหน่วยงานทั้งกระทรวงการพัฒนาสังคมและความมั่นคงของมนุษย์ (สำนักงานพัฒนาสังคมและความมั่นคงของมนุษย์จังหวัดกับสำนักงานกิจการสตรีและสถาบันครอบครัว) ภาคีภาครัฐ ภาคเอกชน และภาคประชาสังคมอย่างจริงจัง เป็นระบบต่อเนื่อง ตั้งแต่ร่วมคิด ร่วมวิเคราะห์ ร่วมวางแผน ร่วมดำเนินการ ร่วมรับประโยชน์ ร่วมติดตามกำกับและร่วมประเมินผล เพื่อให้กระบวนการขับเคลื่อน และการพัฒนาความร่วมมือในการดำเนินงานตามแผนพัฒนาสตรีฯ อย่างต่อเนื่อง

7) ส่งเสริมบุคลากรของหน่วยงาน และภาคียุทธศาสตร์ให้มีองค์ความรู้ด้านการทำงานกับสตรีในมิติต่าง ๆ ทักษะการทำงานกับสตรีที่ให้ผู้ปฏิบัติงาน ผู้บริหาร ตระหนักถึงความสำคัญของการส่งเสริมความเสมอภาคระหว่างหญิงชาย

8) ควรกำหนดให้เกิดตัวชี้วัดมุ่งผลสัมฤทธิ์ด้านการพัฒนาสตรีของหน่วยงานภาครัฐ ภาคเอกชน ภาคประชาสังคม เพื่อแสดงถึงความก้าวหน้าของการพัฒนาสตรีฯ ที่เป็นไปตามแผนพัฒนาสตรีฯ

9) ควรส่งเสริมให้มีกฎหมายสตรี เพื่อให้เกิดเป็นนโยบาย และกลไกการขับเคลื่อนการพัฒนาสตรีในทุกระดับอย่างจริงจังและต่อเนื่อง
 
